Source: https://miskolcitorvenyszek.birosag.hu/sajtokozlemeny/20200316/tobb-mint-szazezer-forintot-vett-el-kerekesszekes-ferfitol-letartoztatasat
Timestamp: 2020-04-07 08:29:59
Document Index: 33886042

Matched Legal Cases: ['bíróság ', 'bíróság\n', 'bíróság ', 'bíróság ', 'bíróság ', 'bíróság ']

Több, mint százezer forintot vett el a kerekesszékes férfitól – letartóztatását rendelte el a bíróság | Miskolci Törvényszék
Több, mint százezer forintot vett el a kerekesszékes férfitól – letartóztatását rendelte el a bíróság
Megjelenés ideje: 2020. március 16., 08:58
A gyanúsítottal szemben rablás elkövetése miatt indult eljárás, mely cselekmény 5 évtől 10 évig terjedő szabadságvesztéssel büntethető. A kiszabható büntetés mértékére figyelemmel a bíróság álláspontja szerint a gyanúsított vonatkozásában fokozottan fennáll a szökés, elrejtőzés veszélye. A férfi személyi körülményeire tekintettel az sem zárható ki, hogy újabb szabadságvesztéssel büntetendő bűncselekményt követne el. Mindezeket figyelembe véve a járásbíróság április 15-ig elrendelte a gyanúsított letartóztatását.
A bíróság végzését a gyanúsított tudomásul vette, védője azonban nem volt jelen a bíróság ülésén.